《涵碧亭》
宋代·许复道

绕竹沿崖一径垂，穿山飞玉落芳池。
林深坐觉尘埃远，岩润长含雨露滋。
双鲤对浮波面石，一纶难掷掌中丝。
月明归路烟霞外，更与山公再订期。

作者简介：许复道（一一六二～？），字从道，号鍊庵，义乌（今属浙江）人。宁宗嘉定十年（一二一七）进士，时年五十六。为淮西总领所干官，以通直郎致仕。清康熙《金华府志》卷一六、《金华贤达传》卷五有传。今录诗四首。